Waslet fi tmiem iż-Żjara Franġiskana ġewwa l-Parroċċa tal-Ibraġ. Matul dawn l-aħħar ħamest ijiem il-Patrijiet FMinuri, flimkien ma' diversi kongregazzjonijiet ta' sorijiet Franġiskani u Lajċi daru t-toroq tal-Ibraġ iħabbtu l-bibien u jitkellmu ma' kull min fetħilhom il-bieb. Għal min jemmen, li saċerdot jew persuna kkonsagrata żżur id-dar tiegħek hija xi ħaġa sabiħa ħafna. Wettaqna diversi familji fil-fidi, konna xhieda ta' erojiżmu kbir li qed jgħixu ċertu familji, tlabna magħhom, tlabna għalihom, ħassejna l-għatx għal dak li hu spiritwali u għal dak li jagħmel sens. Esperjenza oħra profonda fil-ħajja tagħna bħala persuni li kkonsagrajna ħajjitna lil Alla. Iż-Żjara Franġiskana issa qabzet in-nofs. Għad-djar li laqgħuna kienet esperjenza sabiħa. Rajna li hemm ħafna għatx għall-fidi u ħafna ġenwinita. Iż-Żjara Franġiskana bdiet b'mod uffiċċjali nhar it-Tlieta li għadda u tasal fi tmiemha nhar il-Ħadd fil-quddiesa tal-9:45. Hija kkoordinata minn p. Walter Vassallo ofm, bis-sehem tal-Patrijiet Minuri, tas-Sorijiet Franġiskani tal-Qalb ta' Ġesù, is-sorijiet Franġiskani tal-Qalb bla tebgħa ta' Marija, is-sorijiet Franġiskani Missjunarji ta' Marija, l-Ordni Franġiskan Sekular u xi lajci. (more…) Nhar il-Ġimgħa li għadda waslu fi tmiem is-serje ta' 3 laqgħat dwar il-Bibbja organizzati minn p. Walter Vassallo ofm. Dawk li attendew kienu grati għal dawn il-laqgħat: "tgħallimt fil-prattika li l-kuntest storiku huwa importanti biex nifhmu l-messaġġ tal-Iskrittura". "Indunajt kemm hemm x'wieħed jinżel fil-fond fil-fidi tagħna". Il-possibiltà li wieħed jagħmel l-mistoqsijiet tiegħu għenet sabiex iċċarajna iktar dak li konna qed nitgħallmu u xi dubji personali.